ขาว = สวย ถอดเปลือกค่านิยมความงาม เหตุไฉนคนไทยคลั่งขาว ?
ไก่งามเพราะขน คนงามเพราะแต่ง เป็นคําโบราณท่ีกล่าวไว้ และในปัจจุบันก็ยังคงเป็นเช่นนั้น เนื่องจากคนในสังคมต่างให้ความสนใจเรื่องสุขภาพอนามัยมากขึ้น รวมทั้งยังสร้างให้เกิดค่านิยม ขาว = สวย ทำให้ผลิตภัณฑ์ต่างๆ ไม่ว่าจะเป็นครีม โลชั่น อาหารเสริม ที่ผลิตออกมาแล้วโฆษณาว่าช่วยทำให้ผิวขาวใส มียอดขายทะลุทะลวงพุ่งแรงหลายปีติดต่อกัน,ทีมข่าวเฉพาะกิจไทยรัฐออนไลน์, อาสาตอบโจทย์ข้อสงสัย ทำไมคนไทยจึงคลั่งความขาว โดยเปิดหลากหลายมิติทั้งปัจจัยที่ทำให้อยากมีผิวขาว มูลค่าการตลาดของผลิตภัณฑ์บำรุงผิว รวมถึงคลายข้อสงสัยสารกลูตาไธโอน ช่วยให้ขาวได้จริงหรือ รายงานพิเศษชิ้นนี้ อาจทำให้คุณฉุกคิดเพียงสักนิดก่อนคลั่งขาวก็เป็นได้,ตอบโจทย์ทำไมคนไทย คลั่งขาว ?,นางสาวจิตติมา ภาณุเตชะ ผู้อำนวยการมูลนิธิสร้างความเข้าใจสุขภาพหญิง, เผยกับทีมข่าวเฉพาะกิจไทยรัฐออนไลน์ถึงปัจจัยที่ทำให้คนไทยอยากมีผิวขาวว่า ถือเป็นเรื่องที่ตอบยากว่าทำไมคนไทยถึงอยากมีผิวขาว แต่เนื่องด้วยปัจจัยทางสังคมและวัฒนธรรมที่ถูกหล่อหลอมมานาน ซึ่งอยู่ในสังคมที่ทำให้เชื่อว่าผิวขาวย่อมดีกว่าผิวคล้ำ และถูกส่งสารผ่านการโฆษณา สื่อ ความคิด ความเชื่อ โดยรับข้อมูลว่าอะไรคือความสวย อะไรคือได้รับความนิยม อะไรคือได้รับการยอมรับ,อย่างเช่น วัฒนธรรมจีนยุคพันปีที่แล้วนั้น ผู้หญิงชาวจีนจะต้องรัดเท้าเป็นดอกบัวเพื่อความสวยงาม เพราะมีความเชื่อกันว่า ผู้หญิงเท้าเล็กเหมาะสมที่จะเป็นภรรยาของชนชั้นสูง และความเชื่อดังกล่าวทำให้ครอบครัวของผู้หญิงชาวจีนมักจะรัดเท้าลูกสาวของตัวเองให้เล็ก ฉะนั้นแล้ว หากถามว่าทำไมผู้หญิงจีนในยุคนั้นอยากมีเท้าเล็ก เพราะมีการให้คุณค่าว่าคนเท้าเล็กจะได้เป็นภรรยาของคนที่มีชนชั้นสูง เช่นเดียวกับผู้หญิงไทยที่ถูกบอกถูกสร้างความเชื่อว่า สวย คือ ขาว สวย คือ ผอม ส่งผลให้เกิดความไม่พึงพอใจในตัวเองทุกครั้งที่ส่องกระจก,นอกจากนี้ ยังเคยมีงานวิจัยชิ้นหนึ่ง ระบุว่า เมื่อผู้หญิงได้อ่านนิตยสารสำหรับผู้หญิงแล้วนั้น หลังจากที่อ่านจบ ผู้หญิงจำนวน 70-80% จะเกิดความรู้สึกว่า ตัวเองด้อยหรือบกพร่องอะไรบางอย่าง และจะเกิดความคิดที่ว่าจะต้องไปซื้อผลิตภัณฑ์ เพื่อลดความบกพร่องหรือความด้อยของตัวเอง จึงสะท้อนให้เห็นว่า ค่านิยมการให้คุณค่ากับความงาม ถูกส่งต่อผ่านช่องทางต่างๆ และผู้หญิงก็รับมาอย่างไม่รู้ตัว,นางสาวจิตติมา ย้อนถามกลับมาว่า , ก่อนกล่าวต่อว่า ,ด้าน ,นพ.ชิโนรส ลี้สวัสดิ์ รองอธิบดีกรมสุขภาพจิต, มองว่า เป็นค่านิยมในสังคม ซึ่งแต่ละประเทศอาจจะมีค่านิยมที่ไม่เหมือนกัน บางประเทศอาจจะนิยมคนผิวสี ดังนั้น เรื่องของสีผิวเป็นเรื่องของความชอบแต่ละบุคคลมากกว่า,ส่วนปัจจัยที่ทำให้คนไทยอยากมีผิวขาว อาจมาจากค่านิยมของคนส่วนใหญ่ หรือวัยรุ่นที่อยากมีผิวขาว ทำให้คนหันมาสนใจเครื่องสำอาง หรือยาบางตัว ซึ่งก่อเกิดเป็นผลิตภัณฑ์เชิงพาณิชย์ขึ้นมา ทำให้เกิดการโฆษณา ตอกย้ำความเชื่อ ค่านิยมเรื่องสีผิวกว้างขึ้น เหมือนกับการย้ำคิดย้ำทำ โดยมีปัจจัยเชิงพาณิชย์และโฆษณาเข้ามาเกี่ยวข้องด้วย เพื่อส่งเสริมค่านิยมมากขึ้น ทำให้เกิดเป็นเทรนด์ของสังคมหรือเป็นแนวโน้มให้คนเชื่อตามๆ กันมา,ทัศนคติบุรุษต่อสเปกสตรีในดวงใจ สู่ปัจจัยหนึ่งที่สาวๆ อยากมีผิวขาว,นางสาวจิตติมา ภาณุเตชะ ผู้อำนวยการมูลนิธิสร้างความเข้าใจสุขภาพหญิง, กล่าวถึงทัศนคติของผู้ชายที่มีความต้องการผู้หญิงขาวสวยมาเป็นคู่ครองว่า ผู้ชายที่อยู่ในสังคมที่มีความเชื่อแบบนี้อยู่แล้ว เช่น ขาวสวยหมวยอึ๋ม ทำให้ปรารถนาที่จะได้แฟนตามความเชื่อของตัวเอง ทั้งที่ความจริงแล้วความสัมพันธ์ที่เกื้อกูลกัน สร้างความรู้สึกดีให้แก่กัน เป็นสิ่งที่ทำให้การครองคู่ยืนยาวไม่ใช่แค่เรื่องภาพลักษณ์ภายนอก แต่หากคนในสังคมมองความสัมพันธ์ในฐานะคนรัก คือ เฟอร์นิเจอร์ประดับกาย อยากได้ในสิ่งที่สังคมให้คุณค่าก็เป็นอีกมุมมองหนึ่งเช่นกัน, ผอ.มูลนิธิสร้างความเข้าใจสุขภาพหญิง แสดงทัศนะ,ศูนย์วิจัยเศรษฐกิจ ระบุ ยอดขายสกินแคร์ในประเทศพุ่งสูง,สำหรับปัจจัยที่สนับสนุนความเชื่อเรื่อง ,คลั่ง (ความ) ขาว, ของคนไทยนั้น ทีมข่าวฯ ยกข้อมูลจาก ,ศูนย์วิเคราะห์เศรษฐกิจทีเอ็มบี TMB Analytics ,ที่ได้ประเมินธุรกิจเครื่องสำอางในช่วง 5 ปี ท่ีผ่านมามีอัตราเติบโตเฉลี่ยร้อยละ 10 และในปี 2558 ธุรกิจนี้มีมูลค่าตลาดในประเทศถึง 2.1 แสนล้านบาท แบ่งเป็นตลาดในประเทศ 1.2 แสนล้านบาท และตลาดส่งออกที่ทำรายได้ให้ประเทศกว่า 9 หมื่นล้านบาท และในส่วนที่เป็นผลิตภัณฑ์สกินแคร์ มีมูลค่าในประเทศประมาณ 40,000 ล้านบาท,ด้าน ,ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย, เปิดเผยถึงธุรกิจมาแรงในปี 2558 พบว่า ธุรกิจบริการทางการแพทย์และความงามเป็นธุรกิจที่มีความโดดเด่นเป็นอันดับหนึ่งในปี 2558 โดยมีคะแนนรวมสูงถึง 93.7 คะแนน และเป็นธุรกิจที่ครองแชมป์มานานติดต่อกัน 3 ปี รองลงมาคือ ธุรกิจเครื่องสำอาง ครีมบำรุงผิว มีคะแนนรวมอยู่ที่ 93.1 คะแนน ซึ่งทั้งสองธุรกิจนี้มีความโดดเด่นทั้งยอดขายและกำไร เนื่องจากพฤติกรรมในการดูแลเรื่องผิวพรรณมีมากขึ้น,ข้อมูลจากศูนย์พยากรณ์เศรษฐกิจ ชี้ชัดให้เห็นว่า ผลิตภัณฑ์บำรุงผิวมีมูลค่าการตลาดสูง และถือเป็นธุรกิจมาแรงอันดับต้นๆ นั่นอาจแปลได้ว่า คนไทยนิยมใช้ผลิตภัณฑ์บำรุงผิวอย่างแพร่หลาย และค่านิยมที่ว่า ผิวขาว = สวย มีส่วนเป็นเรื่องจริง,ส.ผู้ผลิตเครื่องสำอาง คาด ปี 59 มูลค่าสกินแคร์โตกว่า 7%,ไม่เพียงแต่ตัวเลขมูลค่าการตลาดจากศูนย์พยากรณ์เศรษฐกิจเพียงเท่านั้น ทีมข่าวฯ ได้พูดคุยกับ ,นางเกศมณี เลิศกิจจา นายกสมาคมผู้ผลิตเครื่องสำอางไทย, โดยนางเกศมณี ให้ข้อมูลเม็ดเงินของธุรกิจผลิตภัณฑ์บำรุงผิวในประเทศว่า ในปี 2557 มีมูลค่าตลาดในประเทศ 58,794 ล้านบาท ปี 2558 มีมูลค่าตลาดในประเทศ 63,912 ล้านบาท และคาดการณ์ว่าในปี 2559 นี้ จะมีอัตราการเติบโตอยู่ที่ประมาณ 6.9-7% หรือคิดเป็นเม็ดเงินประมาณ 67,477 ล้านบาท,ขณะเดียวกัน ผลิตภัณฑ์ดูแลตัวเองสำหรับผู้ชายมาแรงแซงโค้งไม่แพ้ผู้หญิงเช่นกัน โดยในช่วงปี 2551-2552 ถือเป็นช่วงแรกที่ผลิตภัณฑ์สำหรับผู้ชายเข้ามาตีตลาด โดยมีอัตราการเติบโตมากถึง 13.5% ส่วนผลิตภัณฑ์บำรุงผิว เติบโต 8% ต่อมาในปี 2552-2553 ผลิตภัณฑ์สำหรับผู้ชาย เติบโตขึ้น 11.7% ผลิตภัณฑ์บำรุงผิว เติบโต 7.2% และมีอัตราการเติบโตขึ้นเรื่อยๆ จนกระทั่ง ปี 2556 ปริมาณคนที่หลั่งไหลมาซื้อเริ่มไม่มากเหมือนช่วงที่เพิ่งเริ่มเข้ามาตีตลาด แต่ก็ยังโตราว 8% ขณะที่ ผลิตภัณฑ์บำรุงผิวยังรักษาแชมป์ เติบโต 7-8% ตลอดมา,นอกจากนี้ หากนับยอดการส่งออกนอกประเทศนั้น ประเทศไทยมีอัตราการส่งออกมากเป็นอันดับ 12 ของโลก โดยเฉพาะกลุ่มเครื่องสำอางประเภทผลิตภัณฑ์บำรุงผิว ถือเป็นผลิตภัณฑ์ที่นิยมมากที่สุด เมื่อเทียบกับผลิตภัณฑ์อื่น เนื่องจากผลิตภัณฑ์บำรุงผิวจะต้องใช้ทั้งเช้าและเย็น ประกอบกับคนเริ่มนิยมดูแลสุขภาพผิวพรรณมากขึ้น ทุกคนอยากมีผิวที่ดี ไม่อยากมีผิวหมองคล้ำ และเชื่อว่าผิวพรรณดีเปล่งปลั่งผ่องใส เปรียบดั่งโหงวเฮ้งบนใบหน้า จึงไม่มีใครอยากมีผิวหมองคล้ำ, นายกสมาคมผู้ผลิตเครื่องสำอางไทย กล่าว,ขาว ดั่งใจ แล้วดีอย่างไร?,หากมีผิวพรรณขาวจะได้ประโยชน์อะไรบ้าง ,นางสาวจิตติมา ภาณุเตชะ ผอ.มูลนิธิสร้างความเข้าใจสุขภาพหญิง, อธิบายว่า อย่างแรกคือ จะทำให้รู้สึกภูมิใจในตัวเอง แต่หนทางที่จะไปสู่ความขาว จะต้องแลกกับอะไรบ้าง นั่นคือสิ่งสำคัญ ฉะนั้น จะต้องตั้งคำถามกับตัวเองก่อนว่าทำไมถึงอยากขาว และหนทางที่จะนำไปสู่ความขาวนั้นถูกวิธีหรือไม่ เช่น การฉีดผิวขาว การกินยาที่ช่วยให้ขาว ซึ่งบางครั้งอาจจะลืมคิดไปว่า สารที่เข้าไปในร่างกายมีผลข้างเคียงอย่างไร อันตรายหรือไม่,สำหรับในอนาคต ค่านิยมคลั่งขาวจะมากขึ้นหรือลดลงนั้น ผอ.มูลนิธิสร้างความเข้าใจสุขภาพหญิง เผยว่า คลั่งขาวเกิดขึ้นมาตามกลไกตลาดการขายสินค้า เพราะสังคมให้ความสำคัญ ประกอบกับมีช่องทางให้ปัจเจกชนได้พรีเซนต์ตัวเอง โดยการถ่ายรูปอัพลงโซเชียลมีเดีย ดังนั้น คนไทยควรจะต้องรับผิดชอบต่อสังคมในมุมของการสร้างความหลากหลายด้านความงามมากขึ้น ซึ่งปัจจุบันได้มีความคิดเห็นจากหลากหลายความคิดออกมาอยู่เรื่อยๆ เพื่อสร้างความสมดุลด้านความงาม,กลูต้า สารเคมีชื่อดัง ช่วยทำให้ ขาว ได้จริงหรือ?,พญ.มิ่งขวัญ วิชัยดิษฐ ผอ.สถาบันโรคผิวหนัง, กล่าวกับทีมข่าวฯ ว่า ,กลูตาไธโอน (Glutathione), เป็นสารต้านอนุมูลอิสระที่เซลล์ในร่างกายมนุษย์สามารถผลิตขึ้นมาเองได้โดยธรรมชาติ ประโยชน์หลักของกลูตา เพื่อทำลายสารพิษในร่างกาย ทำลายอนุมูลอิสระ และเป็นหนึ่งในสารที่มีสรรพคุณช่วยทำให้ร่างกายเกิดการกระจายตัวของเม็ดสี จึงทำให้ร่างกายมีผิวขาว,ทั้งนี้ กลูตาในทางการแพทย์ไม่ได้ใช้เพื่อทำให้ผิวขาว แต่จะใช้ในกรณีที่ผู้ป่วยเป็นมะเร็งบางชนิด แพทย์จะใช้สารกลูตามาประกอบในการรักษามะเร็งเหล่านั้น และยังพบว่า ผลข้างเคียงของการใช้กลูตา คือ ทำให้ผู้ป่วยมีผิวขาวเผือก จึงทำให้คนนำผลข้างเคียงมาใช้เพื่อให้มีผิวขาว,และจากที่มีข้อสงสัยเกิดขึ้นว่า ผลิตภัณฑ์ต่างๆ เช่น ครีมบำรุงผิว อาหารเสริม ยา โดยมีส่วนผสมของกลูตาไธโอน จะสามารถทำให้ผิวขาวขึ้นจริงหรือไม่นั้น พญ.มิ่งขวัญ วิชัยดิษฐ ผอ.สถาบันโรคผิวหนัง ได้ให้คำตอบกับเรื่องดังกล่าวว่า ปัจจุบันองค์การอาหารและยา ยอมให้ใส่สารกลูตาลงไปในอาหารเสริม โดยเม็ดหนึ่งมีประมาณ 200-250 มิลลิกรัม ซึ่งปริมาณเท่านี้ไม่สามารถทำให้ผิวขาวขึ้นมาได้ และกลูตา สามารถถูกทำลายได้ในทางเดินอาหารของมนุษย์ ดังนั้นประโยชน์ที่จะเกิดขึ้นจากการรับประทานกลูตาไธโอนในรูปแบบของยารับประทานนั้นแทบจะไม่มีเลย,ฉะนั้น ถ้าต้องการให้ผิวขาวต้องใช้วิธีฉีด เพียงแต่ว่า การฉีดกลูตา จะเกิดผลข้างเคียงมากมาย เช่น การติดเชื้อ สำหรับคนที่ฉีดโดยหมอกระเป๋า หรือฉีดโดยไม่สะอาด ไม่ได้มีการฉีดโดยเทคนิคที่ถูกต้อง และอาจมีอาการแพ้ มีผื่นขึ้นตามร่างกาย รวมทั้งเคสร้ายแรง อย่างเช่น ร่างกายเกิดภาวะช็อกคาเข็ม แต่อย่างไรก็ตาม เมื่อฉีดกลูตาเข้าไปแล้วจะทำให้มีผิวขาวจริง แต่หากหยุดเมื่อไหร่ก็จะกลับมาดำเมื่อนั้น,จำง่ายๆ ว่า กลูตาเป็นสารที่ร่างกายเราสร้างขึ้นมาอยู่แล้ว และในทางการแพทย์จะใช้แค่รักษามะเร็ง เพราะฉะนั้น ถ้าไม่จำเป็นก็ไม่ควรจะใช้เพื่อให้ผิวขาว ส่วนวิธีการทำให้ผิวขาวมีหลายวิธี เช่น หลบแดด คนเรามีผิวคล้ำมาจาก 3 อย่าง คือ ความเครียด แสงแดด สายลม เพราะฉะนั้น เราก็ควรจะหลบแดด ทาครีมกันแดด ใส่เสื้อผ้าปกปิดไม่ให้โดนรังสียูวี และอย่าเครียด ก็จะมีผิวขาวผ่องได้เอง, พญ.มิ่งขวัญ ให้คำแนะนำทิ้งท้าย.
ทีมข่าวฯ อาสาตอบโจทย์ข้อสงสัย ทำไมคนไทยจึงคลั่งความขาว โดยเปิดหลากหลายมิติทั้งปัจจัยที่ทำให้อยากมีผิวขาว มูลค่าการตลาดของผลิตภัณฑ์บำรุงผิว รวมถึง คลายข้อสงสัยสารกลูตาไธโอน ช่วยให้ขาวได้จริงหรือ 
ขาว สวย,ฉีดผิวขาว,ค่า นิยม เรื่อง ผิว,ความ นิยม ผิว ขาว,ทีมข่าวเฉพาะกิจไทยรัฐออนไลน์,วิธีทำให้ผิวขาว,คลั่งขาว,ค่านิยมผิวขาว,ผิวขาว,กลูตา,กลูตาไธโอน,ฉีดกลูตา,อยากขาว,ผิว ขาว ใส,ยาผิวขาว,ข่าว,ไทยรัฐ,ไทยรัฐออนไลน์